text: Flygtninge hepper på Sønderjyske
  21 februar 2015 kl. 16.15
  Superligakampen mellem Sønderjyske og Hobro i dag søndag bliver mere farverig end sædvanlig. Flygtninge fra to asylcentre kommer gratis ind. Det skriver JydskeVestkysten.
  Aabenraa Boldklub har taget initiativ til at invitere flygtningene på asylcentrene i Uge og Bolderslev til en gang gratis superlige-fodbold med turen betalt. 
  Sønderjyske sagde straks ja, så mon ikke de kan forvente en god opbakning fra flygtningene fra Syrien.
  - Vi har hørt, at de er vilde med fodbold. Derfor var det også nærliggende at tage den første kamp søndag mod Hobro, siger adm. direktør for Sønderjyske Elitesport, Klaus B. Rasmussen, til JydskeVestkysten.
  Aabenraa Boldklub har Sønderjyske Turistfart som sponsor, så transporten er sikret. Ganske gratis endda.
  